text: Stor kriminel aktivitet i Billund
  16 januar 2010 kl. 10.44
  Antallet af indbrud, tyverier og hærværk er steget markant i Billund de seneste to år.
  Mens den kriminelle aktivitet i landsdelen generelt har været dalende de seneste to år, så har den været stigende i Billund.
  Antallet af indbrud i Erhvervsbygninger er steget med 124 procent og antallet af hærværksepisoder er steget med 32 procent. 
  Tyvene i Billund har også haft travlt med at bryde ind i biler. Antallet af disse indbrud er steget med 130 procent fra 2007 til 2009.
  Billunds borgmester Ib Kristensen, siger til TV SYD, at det er prisen man må betale i så stor en turistby som Billund. Der vil ske mange tyverier, siger han. 
  Det er således bemærkelsesværdigt at antallet af tyverier fra personer og tyverier fra biler er steget markant efter Lalandia kom til byen.
  Borgmesteren vil dog ikke acceptere de mange tyverier, og håber i samarbejde med politiet at få sat en stopper for det.
  